有唔少主張「心靈同身體係兩樣分開嘅嘢」呢種觀點嘅哲學家都會用哲學喪屍嚟作出論證，嘗試用某啲方法證明哲學喪屍呢樣嘢係有可能存在嘅－一般認為，如果佢成功證明哲學喪屍有可能存在，就會表示正常人類有一啲哲學喪屍冇嘅嘢，噉亦都表示心靈並唔係完全物理性嘅（心身二元論最重要嗰個諗頭）。